Justin Petrone

Justin Carroll Petrone (sündinud 20. novembril 1979 New Yorgis) on Ameerika-Eesti ajakirjanik, kirjanik ja blogija. 

Elukäik
Ameerika Ühendriikides (sh lapsepõlves Long Islandil, hiljem New Yorgis ja Washingtonis) elanud, Justin Petrone tutvus eestlanna Epp Väljaotsaga 2002. aastal Helsingis Soome välisministeeriumi korraldatud väliskorrespondentide koolitusel ning tuli Eestisse elama 2003. aastal.Riina Mägi. Patroon Petrone — newyorklane, kes elab Viljandis Vooremaa, 16.09.2010. Noored abiellusid, said kolm tütart, töötasid koos kirjastuses Petrone Print ning elasid algul Tallinnas, siis Tartus ja seejärel Viljandis. 2016. aastal abielu lahutati.Epp ja Justin Petrone lahutasid abielu Õhtuleht.ee, 20.07.2015.

Haridus
Ta on lõpetanud USA-s George Washingtoni Ülikooli ajakirjandusosakonna ja Euroopa poliitika kursused Taanis Kopenhaagenis ning õppinud Tartu Ülikoolis Balti uuringute magistriõppes. 

Tegevus ajakirjanikuna
2005. aastast tänini teeb Justin Petrone ajakirjanikutööd New Yorgis välja antavale biotehnoloogiaajakirjale GenomeWeb.Hedvig Hanson. Kirjanik Justin Petrone “Dolce far Niente” – magus jõudehetk Edasi.org, 16.11.2019. Alates 2003. aastast on ta vahendanud Eesti uudiseid peamiselt ingliskeelsele ajalehele The Baltic Times, kuid kirjutanud ka ülevaate- ja arvamusartikleid ajalehele Postimees, väljaandele City Paper, nädalalehele Eesti Elu = Estonian Life, ajakirjale Eesti Arst, veebiportaalile Delfi, ajakirjadele Anne & Stiil ja Tervis Pluss, veebiajakirjale Estonian World jm.Justin Petrone artikleid Eesti artiklite andmebaasis ISE. Vaadatud 26.07.2023. 

Tegevus kirjanikuna
Eesti keeles on Justin Petronelt ilmunud kümmekond raamatut (2022. aasta seisuga). 

Kui 2013. aastal troonis Petrone teos "Misjonäripoos" raamatukaupluste keti Rahva Raamat müügiedetabeli esikohal, kommenteeris tollase ETV kirjandussaate "Kirjandusministeerium" saatejuht Mart Juur seda mänguliselt nii: "Parem Justin Petrone peos kui Justin Timberlake katusel."Kirjandusminister: parem Justin Petrone peos kui Justin Timberlake katusel ERR Menu, 27.03.2013.

Osalemine Eesti kultuurielus
Ta on esinenud paljudel eesti kirjandusüritustel (nt kirjandusfestivalil Prima VistaJustin Petrone Prima Vista kodulehel. Vaadatud 26.07.2023., Viljandi Folgi kirjanduspäevalViljandi Folgil tulevad esitlusele Contra, Hedvig Hansoni ja Justin Petrone uued raamatud ERR Kultuur, 28.07.2016. jms) ning öelnud sõna sekka ka muude valdkondade ühiskondlikus diskussioonis nii oma kirjatööde kaudu kui ka avalikel foorumitel (nt ArvamusfestivalidelMart Laar osaleb tänavusel Arvamusfestivalil ERR Kultuur, 16.07.2015. Arvamusfestival: "Meie aja kangelased" ERR Uudised, 16.08.2015., Rahvusraamatukogu emakeelepäeva konverentsil "Eesti keele elujõust"Video | Rahvusraamatukogu emakeelepäeva konverents "Eesti keele elujõust" ERR Kultuur, 12.03.2021. jms).

2. juunil 2018 avati USA Californias osariigis Stanfordi ülikoolilinnakus okupatsioonide ja vabaduse muuseumi Vabamu Eesti-teemaline rändnäitus "Masters of our own homes: Estonia at 100", mille kõik tekstid oli koostanud Justin Petrone.Fotod: USA-s avati suur Eesti-teemaline rändnäitus ERR Kultuur, 03.06.2018. Hiljem oli see Eesti Vabariigi 100. aastapäeva tähistav rändnäitus väljas Torontos, Bostonis ja Washingtonis.Justin Petrone aitab ameeriklastele eestlaste lugu jutustada ERR Kultuur, 17.04.2018.

Justin Petrone on üks intervjueeritavaid Tartu Ülikooli eetikakeskuse kultuuriloolises dokumendis "Kaose ja korra piiril. Kasvatusest ja haridusest. Isiklikult" (2018, autor Tiia Kõnnussaar), kus oma lapsepõlvest, maailmavaatest ja kogemustest laste kasvatamisel räägivad Eestis elavad eri taustaga inimesed. Teised selles raamatus intervjueeritavad on Ly Seppel-Ehin, Rein Taagepera, Liisa Pakosta, Lembit Peterson, Piret Veerus, Helve Särgava, Igor Kotjuh, Sirje Norden ja Mari Kalkun.„Kaose ja korra piiril“ leidis sooja vastuvõttu Tartu Ülikooli eetikakeskuse koduleht, 29.03.2018.

 Teosed 
 Minu Eesti. 1. osa, Kas lubate elada?, tõlkija Raivo Hool, Petrone Print, 2009, ISBN 9789985999646
 Minu Eesti. 2. osa, Mida sa tahad?, tõlkija Raivo Hool, Petrone Print, 2011, ISBN 9789949479269
 Montréali deemonid, tõlkija Raivo Hool, Petrone Print, 2012, ISBN 9789949511075
 Misjonäripoos, tõlkijad Raivo Hool ja Epp Petrone, Ajakirjade Kirjastus, 2013, ISBN 9789949502660
 Reisikirju, tõlkijad Raivo Hool ja Kadri Pettai, Petrone Print, 2014, ISBN 9789949511860
 Minu Eesti. 3. osa, Mis juhtus?, tõlkijad Raivo Hool ja Kadri Pettai, Petrone Print, 2015, ISBN 9789949556144
 Kirju Eestist, tõlkijad Tiia Falk, Raivo Hool ja Kadri Pettai, Petrone Print, 2016, ISBN 9789949587223
 Peegelmees, tõlkijad Raivo Hool ja Epp Petrone, Petrone Print, 2017, ISBN 9789949608591
 Minu Viljandi, tõlkija Raivo Hool, Petrone Print, 2020, ISBN 9789916605417
 Jõulumees ja muid tõestisündinud lugusid, tõlkijad Mari-Liis Helvik, Eve Kallaste, Elbe Kuldmäe, Marek Laane, Triin Loide, Epp Petrone, Margit Pent, Petrone Print, 2021, ISBN 9789916605899
 Minu Itaalia. Homme on homme, tõlkija Eda Ahi, Petrone Print, 2023, ISBN 9789916820032

 Audioraamatud 
 Minu Eesti. 1. osa, Kas lubate elada?, loeb Karol Kuntsel, 10:16:00
 Minu Eesti. 2. osa, Mida sa tahad?, loeb Meelis Karmo, 09:51:00
 Minu Eesti. 3. osa, Mis juhtus?, loeb Meelis Karmo, 08:46:00
 Peegelmees, loeb Mart Aas, 08:00:00
 Minu Viljandi, loeb Kristian Põldma, 05:28:00
 Minu Itaalia. Homme on homme, loeb Karol Kuntsel, 08:20:00

 Teosed inglise keeles 
 My Estonia. Passport forgery, meat jelly eaters and other stories. Petrone Print, 2009, ISBN 9789985999684
 My Estonia 2. Berry junkies, Nordic elves and real estate fever. Petrone Print, 2011, ISBN 9789949907656
 Mission Estonia, Ajakirjade Kirjastus, 2013, ISBN 9789949502899
 My Estonia 3. What happened?, Petrone Print, 2015, ISBN 9789949556106
 Sketches of Estonia, Petrone Print, 2017, ISBN 9789949608331
 My Viljandi, Petrone Print, 2021, ISBN 9789916605752

Viited

 Välislingid 

 Justin Petrone blogi: North!
 Justin Petrone blogi: Itching for Eestimaa
 Justin Petrone intervjuu Radio Free Finlandile, 10. detsember 2006 (inglise keeles)
 Peeter Sauter. Kerouac hakkas eestlaseks (Petrone romaani "Montreali deemonid" arvustus) Sirp, 10. jaanuar 2013
 Hedvig Hanson. Kirjanik Justin Petrone “Dolce far Niente” – magus jõudehetk Edasi.org, 16. november 2019
 Justin Petrone kirjutab Viljandist läbi inimeste (intervjuu Justin Petronega) ETV kultuurisaates "OP", 10. detsember 2020
 Paavo Matsin Arvustus. Viljandist, sünoptiliselt (Petrone raamatu "Minu Viljandi. Tagasi alguses" arvustus) ERR Kultuur, 22. aprill 2021 (varem ilmunud ajakirja Vikerkaar 2021. aasta aprillinumbris) 
 Üle 70 Justin Petronega seotud artikli (2023. aasta juuli seisuga) Delfi portaalis

Kategooria:Ameerika Ühendriikide kirjanikud
Kategooria:Ameerika Ühendriikide muusikud
Kategooria:Eesti ajakirjanikud
Kategooria:Eesti blogijad
Kategooria:George Washingtoni Ülikooli vilistlased
Kategooria:Sündinud 1979